Thor 6

Thor 6 er en norsk tv- og kommunikasjonssatellitt som eies av Telenor Satellite Broadcasting. Den ble skutt opp torsdag 29. oktober 2009 med Ariane 5 ECA launcher fra Centre spatial guyanais i Fransk Guyana. Oppskytingen var vellykket, og etterfulgte oppskytingen av Thor 5 fra Baikonur den 11. februar 2008. 

Satellitten er bygget av Thales Group i Cannes i Frankrike. Den skal tilby parabol-TV (DTH) og telekommunikasjonstjenester i Norden, Baltikum, Øst-Europa og Midtøsten. I den nordiske regionen blir TV-tilbyderen Canal Digital hovedkunden. Thor 6 befinner seg på 1 grad vest, samme sted som Thor 5 og Thor 3. 

Thor 6 erstatter etterhvert Thor 3, som har vært i drift i drøye elleve år. Thor 6 har en forventet levetid på minst femten år, avhengig av drivstoffbruk under navigasjon og kursretting.

Referanser

Eksterne lenker
 ECA - oppskytingen fra Fransk Guyana.
 ECA - atskillelse av satellitten over Øst-Afrika og Det indiske hav.

Kommunikasjonssatellitter
Telenor